แขวงปากคลองภาษีเจริญ

ปากคลองภาษีเจริญ เป็นแขวงหนึ่งของเขตภาษีเจริญ กรุงเทพมหานคร ตั้งชื่อตามภูมิลักษณะของพื้นที่ที่มีปากน้ำของคลองภาษีเจริญไหลลงสู่คลองบางกอกใหญ่

 ที่ตั้งและอาณาเขต 
แขวงปากคลองภาษีเจริญตั้งอยู่ทางทิศตะวันออกของเขตภาษีเจริญ มีอาณาเขตติดต่อกับแขวงข้างเคียงดังต่อไปนี้
 ทิศเหนือ ติดต่อกับแขวงคูหาสวรรค์ (เขตภาษีเจริญ) มีคลองบางจากเป็นเส้นแบ่งเขต
 ทิศตะวันออก ติดต่อกับแขวงวัดท่าพระ (เขตบางกอกใหญ่) มีคลองบางกอกใหญ่เป็นเส้นแบ่งเขต
 ทิศใต้ ติดต่อกับแขวงตลาดพลู (เขตธนบุรี) และแขวงบางค้อ (เขตจอมทอง) มีคลองด่าน คลองวัดนางชี (คลองวัดเพลง) คลองตาม่วง และคลองวัดโคนอน (คลองวัดอ่างแก้ว) เป็นเส้นแบ่งเขต
 ทิศตะวันตก ติดต่อกับแขวงบางหว้า (เขตภาษีเจริญ) มีคลองสวนเลียบ ถนนราชพฤกษ์ และแนวแบ่งเขตระหว่างแขวงปากคลองภาษีเจริญกับแขวงบางหว้าเป็นเส้นแบ่งเขต

 การคมนาคม 
ถนนสายหลักในพื้นที่แขวงปากคลองภาษีเจริญ ได้แก่
 ถนนเพชรเกษม
 ถนนราชพฤกษ์
 ถนนกัลปพฤกษ์
ส่วนถนนสายรองและทางลัด ได้แก่

 ถนนเทอดไท
 ซอยเพชรเกษม 20 (วัดทองศาลางาม)
 ซอยเพชรเกษม 23 (ปุณยฤทธิ์เสนีย์)
 ซอยเพชรเกษม 28 (ประชัน)

 อ้างอิง 

ปากคลองภาษีเจริญ